**ANUNŢ**

Direcția de Asistență Socială anunță că, prin programul guvernamental „Sprijin pentru România”, conform O.U.G nr. 63/2022, persoanelor vulnerabile le este oferit un sprijin material, acordat până la data de 31 decembrie 2022.

Acest sprijin constă în tichete sociale, pe suport electronic, cu valoare nominală de 250 lei, acordat o dată la două luni, pentru achiziționarea de produse alimentare și/sau pentru asigurarea de mese calde.

**Următoarele categorii de persoane eligibile pot depune cereri, până la data de 25 a fiecărei luni, la Direcția de Asistență Socială a Municipiului Aiud cu sediul în Aiud, str. Unirii, nr. 8A:**

**- familiile cu cel puțin 2 copii în întreținere, ale căror venituri nete lunare pe membru de familie sunt mai mici sau egale cu 600 lei și care NU beneficiază de** **alocație pentru susținerea familiei;**

**- familiile monoparentale ale căror venituri nete lunare pe membru de familie sunt mai mici sau egale cu 600 lei și care NU beneficiază de** **alocație pentru susținerea familiei;**

**- persoanele fără adăpost.**

**Documentele necesare:**

- Cerere și declarație conform [Anexei nr.1 atașat](http://www.primariacugir.ro/portal/Cugir/stiri.nsf/3031ED30C3787910C2258854004D4B03/$FILE/anexa%201%20-%20ORDIN%20846-2-4.pdf)ă – poate fi descărcată și de pe site-ul Primăriei Municipiului Aiud [www.aiud.ro](http://www.aiud.ro)

- Cerere și declarație pentru persoanele fără adăpost conform Anexei nr. 2 atașată - poate fi descărcată și de pe site-ul Primăriei Municipiului Aiud [www.aiud.ro](http://www.aiud.ro)

-  Acte de stare civilă pentru toți membrii familiei (certificat naștere, BI/CI, certificat căsătorie, sentință judecătorească, etc) - după caz

-  Adeverința privind venitul realizat sau orice altă dovadă privind veniturile realizate - după caz

**Următoarele categorii de beneficiari vor primi tichetele sociale sub formă de card, direct la domiciliu, prin Compania Națională Poșta Româna S.A.**

a) pensionarii sistemului public de pensii, pensionarii aflaţi în evidenţa caselor de pensii sectoriale şi beneficiarii de drepturi acordate în baza legilor cu caracter special, plătite de casele teritoriale de pensii/casele de pensii sectoriale, ale căror venituri lunare realizate sunt mai mici sau egale cu 1.500 lei;

b) persoanele - copii şi adulţi -, încadrate în grad de handicap grav, accentuat sau mediu, ale căror venituri proprii lunare realizate sunt mai mici sau egale cu 1.500 lei;

c) familiile cu cel puţin 2 copii în întreţinere ale căror venituri lunare realizate pe membru de familie sunt mai mici sau egale cu 600 lei și care beneficiază de alocație pentru susținerea familiei;

d) familiile monoparentale ale căror venituri lunare realizate pe membru de familie sunt mai mici sau egale cu 600 lei și care beneficiază de alocație pentru susținerea familiei;

e) familiile care au stabilit dreptul la ajutorul social în condiţiile Legii nr. 416/2001, cu modificările şi completările ulterioare;

Pentru mai multe informații vă puteți adresa Direcției de Asistență Socială, cu sediul în Aiud, str. Unirii, nr. 8A, județul Alba, telefon: 0258862313, 0372717596, sau pe adresa de e-mail: [social@aiud.ro](mailto:social@aiud.ro).